ຜູ້ເຜີຍແຜ່ ສາສະໜາ ຊາວອອສເຕຣເລຍ ຖືກຈັບກຸມ ທີ່ ເກົາຫຼີເໜືອ
ຕຳຫຼວດຈັບ ທ່ານ John Short ໃນວັນອາທິດແລ້ວ ທີ່ໂຮງແຮມແຫ່ງນຶ່ງ ໃນກຸງພຽງຢ້າງ ຫຼັງຈາກພົບເຫັນ ເອກະສານທາງສາສະໜາ ໃນຂະນະທີ່ທ່ານຢ້ຽມຢາມ ປະເທດດັ່ງກ່າວ ໃນຖານະນັກທ່ອງທ່ຽວ.
ພັນລະຍາຂອງນັກເຜີຍແຜ່ສາສະໜາຄຣິສຕຽນ ຈາກອອສ ເຕຣເລຍ ກ່າວວ່າ ສາມີຂອງ ນາງໄດ້ຖືກກັກໂຕໄວ້ ໃນເກົາ ຫຼີເໜືອ ຫຼັງຈາກເຫັນວ່າ ຜູ້ກ່ຽວມີເອກະສານກ່ຽວກັບສາສະ ໜາຕິດໂຕ ໃນຂະນະທີ່ເດີນທາງໄປຢ້ຽມຢາມປະເທດດັ່ງກ່າວ ໃນຖານະນັກທ່ອງທ່ຽວນັ້ນ ໃນຖະແຫຼງການສະບັບນຶ່ງ ທີ່ເປີດເຜີຍໃຫ້ຮູ້ ໃນວັນພຸດ ມື້ນີ້ ນາງ Karen Short ທີ່ອາໄສຢູ່ໃນຮອງກົງກ່າວວ່າ ຕຳຫຼວດ ເກົາຫຼີເໜືອໄດ້ຈັບກຸມທ່ານ John ສາມີຂອງນາງໃນວັນອາ ທິດຜ່ານມານີ້ ທີ່ໂຮງແຮມແຫ່ງນຶ່ງ ໃນກຸງພຽງຢ້າງ ຖະແຫຼງການສະບັບນີ້ກ່າວວ່າ ທ່ານ John ໄວ 75 ປີ ບັນດາເຈົ້າໜ້າທີ່ອອສເຕຣເລຍ ກ່າວວ່າ ເຂົາເຈົ້າຮູ້ເລື່ອງແລ້ວ ກ່ຽວກັບກໍລະນີຂອງທ່ານ Short ແລະເວລານີ້ ກຳລັງດຳເນີນການ ກັບບັນດາເຈົ້າໜ້າທີ່ Sweden ໃນເກົາຫຼີເໜືອ ໃນຂະນະທີ່ກຸງ Canberra ບໍ່ມີສາຍພົວພັນທາງດ້ານການທູດ ກັບກຸງພຽງຢ້າງນັ້ນ ເກົາຫຼີເໜືອບໍ່ໄດ້ໃຫ້ຄວາມເຫັນໃດໆອອກມາ ກ່ຽວກັບເລື້ອງຂອງທ່ານ Short ນີ້ ຊຶ່ງເປັນເຫດການທີສອງ ທີ່ເກີດຂຶ້ນໃນຫວ່າງບໍ່ເທົ່າໃດເດືອນຜ່ານມາ ທີ່ເກົາຫລີເໜືອ ໄດ້ຈັບກຸມ ພວກນັກເຜີຍແຜ່ສາສະໜາຕ່າງປະເທດນັ້ນ